‘டிமாண்டி காலனி’ படத்தை இயக்கிய அஜய் ஞானமுத்து இயக்கத்தில் உருவாகியுள்ள படம் ‘இமைக்கா நொடிகள்’. இப்படத்தில் நயன்தாரா, அதர்வா, அனுராக் காஷ்யாப், ராஷிகண்ணா ஆகியோர் முக்கிய கேரக்டர்களில் நடிக்க, விஜய்சேதுபதி ஒரு கெஸ்ட் ரோலில் நடித்துள்ள இப்படத்தை ‘கேமியோ ஃபிலிம்ஸ்’ நிறுவனம் சார்பில் சி.ஜெ.ஜெயகுமார் தயாரித்துள்ளார். கிட்டத்தட்ட இரண்டு வருட கால தயாரிப்பாக உருவாகியுள்ள இந்த படத்தின் அனைத்து வேலைகளும் முடிவடைந்து ரிலீஸுக்கு தயாராகி வரும் நிலையில் இப்படத்தின் சென்சார் காட்சி சமீபத்தில் நடைபெற்றது, இந்த படத்தை பார்த்த சென்சார் குழுவினர் இப்படத்திற்கு U/A சர்டிஃபிக்கெட் வழங்கியிருக்கிறார்கள். இதனால் 18 வயதிற்கு உட்பட்டவர்கள் இந்த படத்தை தன் பெற்றோர்கள் கூடவே வந்து பாரக்க முடியும்!